Document ID: 31978L0842

NEUVOSTON DIREKTIIVI,
annettu 10 päivänä lokakuuta 1978,
elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä annetun direktiivin 73/241/ETY muuttamisesta kuudennen kerran (78/842/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 100 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä 24 päivänä heinäkuuta 1973 annetun neuvoston direktiivin 73/241/ETY(4), sellaisena kuin se on viimeksi muutettuna direktiivillä 78/609/ETY(5), liitteessä II olevan 2 kohdan a alakohdassa sallitaan uusien jäsenvaltioiden pitää voimassa 31 päivään joulukuuta 1977 asti niiden tuotteiden osalta, joita sen alueella pidetään kaupan, kansallinen lainsäädäntönsä, joka on voimassa niiden liittyessä yhteisöihin ja jossa sallitaan fosforihapon, tiettyjen aromiaineiden ja tiettyjen emulgointiaineiden käyttö,
edellä mainitun liitteen 2 kohdan b alakohdassa säädetään mahdollisuudesta sisällyttää nämä aineet liitteeseen I ennen 1 päivää tammikuuta 1978; uusi tilanteen tarkasteleminen ei ole luonut mahdollisuuksia tällaisen päätöksen tekemiselle,
itse asiassa direktiivin 73/241/ETY antamisen jälkeen tapahtunut teknologian kehitys näyttäisi merkitsevän, ettei enää ole todellista teknologiaan liittyvää tarvetta fosforihapon käyttöön kaakaotuotteiden neutraloimisaineena; tulisi kuitenkin säätää mahdollisuudesta tarvittaessa ottaa tämä seikka uudelleen tarkasteltavaksi 1 heinäkuuta 1981 mennessä,
kunnes yhteisön säännökset aromiaineiden käytöstä elintarvikkeissa annetaan, tulisi jäsenvaltioilla olla mahdollisuus jatkaa muiden kuin direktiivin 73/241/ETY liitteessä I olevan 5 kohdan a alakohdassa lueteltujen aineiden käyttöä,
päätös on kuitenkin tehtävä 1 päivään tammikuuta 1983 mennessä, jolloin tämän poikkeuksen voimassaolo päättyy, ja
lopuksi, elintarvikkeissa käytettäviä emulgointiaineita, stabilointiaineita, sakeuttamisaineita ja hyytelöimisaineita koskevan jäsenvaltioiden lainsäädännön lähentämisestä 18 päivänä kesäkuuta 1974 annetussa neuvoston direktiivissä 74/329/ETY(6), sellaisena kuin se on viimeksi muutettuna direktiivillä 78/612/ETY(7), annetaan jäsenvaltioille mahdollisuus viiden vuoden ajan tiedoksi antamisesta sallia direktiivin 73/241/ETY liitteessä II lueteltujen emulgointiaineiden käyttö; sen vuoksi saman määräajan tulisi koskea myös viimeksi mainittua direktiiviä,
ON ANTANUT TÄMÄN DIREKTIIVIN:
1 artikla
Muutetaan direktiiviä 73/241/ETY seuraavasti:
a) Korvataan liitteen II otsikko seuraavalla otsikolla:
"Erityistoimenpiteitä";
b) Korvataan tammikuun 1 päivästä 1978 alkaen liitteessä II oleva 2 kohta seuraavasti:
"2. a) Tämä direktiivi ei vaikuta niihin kansallisen lainsäädännön säännöksiin, jotka ovat voimassa 1 päivänä elokuuta 1973 ja joiden mukaan on sallittua käyttää:
i) fosforihappoa neutralointiaineena kaakaotuotteissa, jotka on alkaloitu liitteessä I olevan 2 kohdan mukaisesti;
ii) muita kuin liitteessä I olevan 5 kohdan a alakohdassa tarkoitettuja aromiaineita samassa kohdassa tarkoitettuihin kaakao- ja suklaatuotteisiin;
iii) polyglyserolipolyrisiinioleaattia, sorbitaanimonostearaattia, sorbitaanitristearaattia, polyoxietyleeni (20) sorbitaanimonostearaattia ja fosfatidihappojen ammoniumsuoloja liitteessä I olevan 6 kohdan 1 alakohdassa tarkoitettuihin suklaatuotteisiin ja kaakaotuotteisiin.
b) Poikkeusten voimassaolo päättyy seuraavasti:
i) a kohdan i alakohta 30 päivänä kesäkuuta 1981; ennen tätä päivää neuvosto voi kuitenkin perustamissopimuksen 100 artiklassa määrättyä menettelyä noudattaen sisällyttää liitteeseen I edellä a kohdan i alakohdassa tarkoitetun aineen; tämän aineen sisällyttämisestä liitteeseen I voidaan päättää vain, jos tieteellisessä tutkimuksessa on vahvistettu, että se ei ole haitallista ihmisen terveydelle ja jos sen käyttö on taloudelliselta kannalta tarpeen,
ii) a kohdan ii alakohta neuvoston ennen 1 päivää tammikuuta 1983 säätämänä päivänä perustamissopimuksen 100 artiklassa määrättyä menettelyä noudattaen ja joka tapauksessa sitten kun yhteisön säännökset, joissa luetellaan elintarvikkeissa sallittavat aromiaineet, tulevat voimaan,
iii) a kohdan iii alakohta 20 päivänä kesäkuuta 1979; ennen tätä päivää neuvosto voi kuitenkin perustamissopimuksen 100 artiklassa määrättyä menettelyä noudattaen sisällyttää a kohdan iii alakohdassa säädetyt aineet liitteessä I olevaan 6 kohdan 1 alakohtaan."
2 artikla
Tämä direktiivi on osoitettu kaikille jäsenvaltioille.
Tehty Luxemburgissa 10 päivänä lokakuuta 1978.

Labels: 0
17
15